ઇશરત જહાં ફેક એન્કાઉન્ટર કેસમાં નરેન્દ્ર મોદીના ખાસ સાથીદાર અમિત શાહ અને અન્ય ત્રણ વિરુદ્ધ કરાયેલી અરજીને ગુજરાતની CBI અદાલતે ગઈ કાલે ફગાવી દીધી હતી. અમદાવાદના સીમાડે ૨૦૦૪માં બનેલી આ ઘટનામાં મૃત્યુ પામેલા ચાર લોકો પૈકીના એક જાવેદ શેખ ઉર્ફે પ્રણેશ પિલ્લેના પિતા ગોપીનાથે કરેલી અરજીને ફગાવતાં અદાલતે જણાવ્યું હતું કે ચાર્જશીટમાંનાં નિવેદનોને અમિત શાહ સામેના પુરાવા ગણી શકાય નહીં.